Rikunarita-ORG/Wikinium huggingface dataset:
# The Register

**The Register** on brittiläinen teknologiauutissivusto.

Sivuston alkuvaiheet ovat Mike Mageen ja John Letticen vuodesta 1994 kirjoittamassa uutiskirjeessä. Magee kirjoitti mikrosiruista ja Lettice pääasiassa ohjelmistoista. Noin vuodesta 1997 he yrittivät myydä uutisia eri verkkosivustoille. Amerikkalaiset hyvin rahoitetut teknologiasivustot pärjäsivät paremmin, kun Britanniassa rahoitus meni pääasiassa finanssialan analyyseihin ja urheilu-uutisiin. The Register -verkkosivusto aloitti mainosrahoitteisena päivittäiset päivitykset vuonna 1998. Mike Magee erosi projektista 2001 ja perusti myöhemmin The Inquirerin.
Andrew Orlowski oli päätoimittajana kunnes jätti sivuston 2019.
Nykyinen julkaisija on Lontoossa rekisteröity Situation Publishing, joka toimii myös San Franciscossa, Bostonissa, Singaporessa, Sydneyssa ja Hongkongissa.

The Register perusti sisarjulkaisun The Register USA osoitteessa www.TheRegUS.com Yhdysvaltoihin vuonna 2002 yhteistyössä julkaisijana toimineen Tom's Hardwaren kanssa.
Vuonna 2003 se osti osoitteen theregister.com, johon myöhemmin yhdistettiin myös brittiläinen julkaisu theregister.co.uk.
Sivustolla oli myös sisarsivustot Register Hardware ja Channel Register, jotka on yhdistetty pääjulkaisuun.

## Lähteet
# Truth Social

| Truth Social |
| --- |
|  |
| Kotipaikka |  Yhdysvallat |
| Tyyppi | virtuaaliyhteisö |
| Rekisteröinti | pakollinen |
| Omistaja | TMTG |
| Avattu | 21. helmikuuta 2022 |
| Nykyinen tila | aktiivinen |
| Infobox OK |

**Truth Social** on yhdysvaltalainen yhteisöpalvelu. Palvelu julkistettiin 21. helmikuuta 2022 Yhdysvalloissa. Sen omistaa Trump Media & Technology Group (TMTG), joka on Yhdysvaltain presidentin Donald Trumpin perustama yritys. Yrityksen johdossa on republikaanisen puolueen poliitikko Devin Nunes. Truth Socialin rahoitus ei ole tiedossa.

Yhteisöpalvelu ei ole toistaiseksi saatavilla Yhdysvaltain ulkopuolella. Julkaisupäivänään palvelun iOS-asiakasohjelma oli kaikkein ladatuin App Storessa.

## Historia

Trump alkoi keskustella julkisesti uuden sosiaalisen median perustamisesta sen jälkeen, kun hän sai porttikiellon Twitteriin ja Facebookiin johtuen hänen osallisuudestaan kongressitalon valtaukseen vuonna 2021. Diilissä aikoinaan mukana olleet Wes Moss ja Andy Litinsky ehdottivat Trumpille uuden sosiaalisen median perustamista tammikuussa 2021. Trump julkaisi lyhyitä, twiittien oloisia, lausuntoja From the Desk of Donald J. Trump -nimisellä sivulla, mutta sivusto suljettiin hieman vajaa kuukauden jälkeen.

Viikko palvelun avaamisen jälkeen käyttien kiinnostuksen kerrottiin laskeneen, koska alusta ei ollut yhtä aktiivinen kuin odotettiin.

*The Guardian* kertoi, että TMTG oli joulukuussa 2021 saanut kaksi lainaa (yhteensä 8 miljoonaa dollaria) venäläisiltä toimijoilta, joilla oli kytköksiä Vladimir Putiin. Maaliskuussa 2023 liittovaltion viranomaiset alkoivat tutkia tapausta mahdollisena rahanpesuna.

Huhtikuussa 2022 Ohiossa pitämässään väentapaamissa Trump sanoi, että loi uuden sosiaalisen median antaakseen yhdysvaltalaisille näiden äänensä takaisin. Hän kuitenkin unohti alustan nimen kutsuen sitä aluksi nimellä "Troth", mutta korjasi saman tien muotoon "Truth Central", joka tosin oli edelleen väärin.

## Käyttäjäkunta

Trump on alusta asti ollut aktiivinen alustalla. Kun Elon Musk osti Twitterin, mediassa alettiin keskustella siitä, palaako Trump Twitteriin. Trump kertoi kuitenkin, ettei aio palata Twitteriin, vaikka hänelle annettu porttikielto kumottaisiinkin. Sen sijaan Trump kertoi keskittyvänsä Truth Socialin kasvuun. Trumpilla on myös TMTG:n kanssa sopimus, jonka nojalla Truth Social on hänen ensisijainen some-kanavansa, ja että Trump odottaa kuusi tuntia ennen kuin julkaisee sisältöä jollain toisella alustalla.

Lokakuussa 2023 Joe Bidenin vuoden 2024 presidentinvaalikampanjasta vastaava tiimi ilmoitti tehneensä tilin Truth Socialiin. Tämän uskottiin olevan lähinnä trollausta alustalla. Kaksi päivää tilin luomisen jälkeen sillä oli enemmän seuraajia kuin Trumpin vaalikampanjan tilillä.

## Lähteet

## Aiheesta muualla

* Truth Social
# Bumble

**Bumble** on vuonna 2014 perustettu Tinderin kaltainen online-treffisovellus, jossa käyttäjä voi hylätä sovelluksen ehdottaman treffiehdokkaan pyyhkäisemällä vasemmalle tai osoittaa kiinnostusta pyyhkäisemällä oikealle. Bumble eroaa kilpailijastaan Tinderistä siten, että heteroseksuaalisissa treffihauissa vain naispuoliset käyttäjät voivat ottaa ensimmäisen kontaktin vastaaviin mieskäyttäjiin, kun taas samaa sukupuolta olevien otteluissa kumpi tahansa henkilöistä voi lähettää ensimmäisen viestin.

Bumblen perustaja Whitney Wolfe Herdin on kuvaillut Bumblea "feministiseksi treffisovellukseksi". Tammikuussa 2021, ja sen kuukausittainen käyttäjäkunta on 42 miljoonaa ja Bumble oli Tinderin jälkeen toiseksi suosituin treffisovellus Yhdysvalloissa. Kesäkuussa 2016 tehdyn tutkimuksen mukaan 46,2% sen käyttäjistä on naisia. Forbesin mukaan vuoteen 2017 mennessä yrityksen arvo oli yli miljardi dollaria, ja yhtiö ilmoitti, että sillä oli yli 55 miljoonaa käyttäjää 150 maassa vuonna 2019.

## Lähteet

## Aiheesta muualla

*
# Hi5

Logo
**Hi5** on internetsivusto, jonka on perustanut Ramu Yalamanchi vuonna 2003. Hi5:ssä käyttäjät tekevät oman profiilin, jossa voi kertoa tietoja itsestään, kuten iän ja kotikaupungin sekä mielenkiinnon kohteita. Käyttäjä voi ladata kuvia ja tehdä kokonaisia kuva-albumeja sekä laittaa mp3-soittimen profiilisivulleen. Hi5:een voi ladata omia videoita ja katsella toisten videoita.

## Lähteet

## Aiheesta muualla

* Hi5
# Bannaus

**Bannaus** tulee englannin kielen sanasta *ban* ja tarkoittaa porttikiellon antamista tai vain pääsyn tai muun oikeuden estämistä.

Tämä puhekielen termi on käytössä lähinnä IRC-yhteisöissä, mutta on levinnyt myös muihin internetin verkkoyhteisömuotoihin. Bannaamalla jonkun irc-kanavan käyttäjän, kanavaoperaattorit voivat estää huonokäytöksisen - tai muusta syystä ei-toivotun - käyttäjän pääsyn kanavalle joko väliaikaisesti tai pysyvästi. Käyttäjä tunnistetaan hänen verkko-osoitteensa perusteella. Lisäksi on mahdollista bannata kokonaisia verkkoalueita – esimerkiksi jonkin tietyn maatunnuksen, kuten **.fi**. Mikäli bannit eivät kata käyttäjän koko ip-osoitetta, voi bannit saanut käyttäjä palata kanavalle muuttamalla erilaisia käyttäjätietojaan (tällöin hänet voi kuitenkin tunnistaa aika helposti ip-osoitteen perusteella). Kaikki bannit pystytään kiertämään vaihtamalla ip-osoitetta tarpeeksi. Tavallinen käyttäjä ei pysty useissa tapauksissa vaihtamaan ip-osoitettaan suoraan, mutta on mahdollista tulla IRCiin esimerkiksi WWW:n IRC-portaalien kautta, jolloin IRCissä muilla käyttäjille näkyvä ip-osoite on täysin erilainen kuin käyttäjän varsinainen ip. Ulkomaiset osoitteet voidaan bannata esimerkiksi kanavalta, joka on tarkoitettu vain tietyn kielisille keskustelijoille.

Bannaaminen on hyvä keino estää ilkikuristen käyttäjien tai bottien floodaus kanavalla sillä tällöin he eivät voi välittömästi palata takaisin vaan myös pysyvät poissa. Käytännössä se on siis suojautumiskeino palvelunestohyökkäystä vastaan. Bannaamista voidaan käyttää myös eräänlaisena rankaisumenetelmänä. IRCissä ei ole yleensä kuitenkaan mitään muuta valvontaa, kuin kanavien omat operaattorit, jotka voivat olla keitä tahansa IRCin käyttäjiä. Näin ollen banneja voidaan jaella täysin mielivaltaisesti eikä bannien oikeudenmukaisuudesta ole mitään takeita.
# Internet-kuvagalleria

IRC-Galleria
**Internet-kuvagalleria** on internetsivusto, johon ihmiset voivat lisätä valokuvia katseltavaksi. Suosituimpia suomalaisia internet-kuvagallerioita ovat muun muassa ii2, IRC-Galleria, Kuvake.net, Rock-Galleria.fi ja aikuisille suunnatut galleriat nakuna.fi ja Alastonsuomi.com. Kuvagallerioissa kuvaaja saa itse päättää, antaako kuviaan käyttöön yleisesti vai ei.
# Facebook F8

| Facebook F8 |
| --- |
|  |
| Tyyppi | kehittäjätapaaminen |
| Järjestämistiheys | noin vuosittain |
| Paikkakunta | San José |
| Ensimmäisen kerran | 2007 |
| Järjestäjä | Facebook |
| Kotisivut |
| Infobox OK |

**Facebook F8** on Facebookin vuosittain järjestämä konferenssi, joka järjestettiin ensimmäisen kerran vuonna 2007. Tapahtumassa esitellään kehittäjille ja lehdistölle Facebookin uusia tuotteita ja suunnitelmia. F8 järjestettiin vuosina 2007–2008, 2010–2011 sekä 2014–2015 San Franciscossa ja vuonna 2016 San Joséssa.

## Aiheesta muualla

* Kuvia tai muita tiedostoja aiheesta Facebook F8 Wikimedia Commonsissa

* Verkkosivut (Arkistoitu – Internet Archive) (englanniksi)
# The Social Reckoning

| The Social Reckoning |
| --- |
| Ohjaaja | Aaron Sorkin |
| Käsikirjoittaja | Aaron Sorkin |
| Tuottaja | * Aaron Sorkin
* Todd Black
* Peter Rice
* Stuart M. Besser
 |
| Säveltäjä | Alexandre Desplat |
| Kuvaaja | Jeff Cronenweth |
| Pääosat | * Mikey Madison
* Jeremy Strong
* Jeremy Allen White
* Bill Burr
* Wunmi Mosaku
* Billy Magnussen
* Betty Gilpin
 |
| Valmistustiedot |
| Valmistusmaa | Yhdysvallat |
| Tuotantoyhtiö | * Columbia Pictures
* Escape Artists
 |
| Levittäjä | Sony Pictures |
| Ensi-ilta | * 2026-10-099. lokakuuta 2026
 |
| Alkuperäiskieli | englanti |
| Aiheesta muualla |
| IMDb |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**The Social Reckoning** on tuleva yhdysvaltalainen Aaron Sorkinin ohjaama ja käsikirjoittama elämäkerrallinen draamaelokuva vuodelta 2026. Se on hengellinen jatko-osa Sorkinin käsikirjoittamalle elokuvalle *The Social Network* (2010) ja se perustuu tapahtumiin, jotka liittyvät ilmiantaja Frances Haugenin vuonna 2021 tekemään Facebook-vuotoon. Elokuvan pääosissa ovat Mikey Madison, Jeremy Strong, Jeremy Allen White, Bill Burr, Wunmi Mosaku, Billy Magnussen ja Betty Gilpin.

*The Social Reckoning* saa ensi-iltansa Sony Picturesin levittämänä 9. lokakuuta 2026.

## Rooleissa

|  |  |  |
| --- | --- | --- |
|  Mikey Madison  | … |  Frances Haugen
  |
|  Jeremy Strong  | … |  Mark Zuckerberg
  |
|  Jeremy Allen White  | … |  Jeff Horwitz
  |
|  Bill Burr  | … |  Charlie
  |
|  Wunmi Mosaku  | … |  Raya
  |
|  Billy Magnussen  | … |  Teddy
  |
|  Betty Gilpin  | … |
  |
|  Gbenga Akinnagbe  | … |
  |
|  Anna Lambe  | … |
  |
|  Aidan Laprete  | … |
  |
|  Kelley Pereira  | … |
  |
|  Nelson Franklin  | … |
  |
|  Portia Doubleday  | … |
  |
|  Patrick Fischler  | … |
  |
|  Joey Brooks  | … |
  |
|  Sierra Capri  | … |
  |
|  Tehmina Sunny  | … |
  |

## Lähteet
# Kanauji

| Kanauji |
| --- |
| Oma nimi | क़न्नौजी (qannaujī) |
| Tiedot |
| Alue | Uttar Pradesh (Intia) |
| Puhujia | 9,5 miljoonaa |
| Kirjaimisto | devanagari |
| Kielitieteellinen luokitus |
| Kielikunta | indoeurooppalaiset kielet |
| Kieliryhmä | indoiranilaiset kielet indoarjalaiset kielet |
| ISO 639-3 | bjj |
|
Ohje
 |
| Infobox OK |

**Kanauji** on indoarjalainen kieli, jota puhuu äidinkielenään 9,5 miljoonaa ihmistä Uttar Pradeshin osavaltiossa Pohjois-Intiassa. Se on läheistä sukua hindille ja bradžille, ja sen puhujat pitävät sitä yleisesti hindin murteena. Kanaujilla itsellään on kolme toisistaan poikkeavaa murretta. ISO 639 -standardissa kanauji on laskettu omaksi kielekseen ja luokiteltu läntisen hindin kieliryhmään yhdessä muun muassa hindin, urdun, bradžin, bundelin ja haryanvin kanssa.

Kieli on nimetty Kannaujin kaupungin mukaan. Nimi saattaa olla kielentutkijoiden keksimä, eivätkä kanaujin puhujat itse tavallisesti kutsu kieltään tällä nimellä.

## Lähteet
# Kraitit

| Kraitit |
| --- |
|  Kraitti (*Bungarus fasciatus*) |
| Tieteellinen luokittelu |
| Domeeni: | Aitotumaiset Eucarya |
| Kunta: | Eläinkunta Animalia |
| Pääjakso: | Selkäjänteiset Chordata |
| Alajakso: | Selkärankaiset Vertebrata |
| Luokka: | Matelijat Reptilia |
| Lahko: | Suomumatelijat Squamata |
| Alalahko: | Käärmeet Serpentes |
| Heimo: | Myrkkytarhakäärmeet Elapidae |
| Suku: | Kraitit Bungarus Daudin, 1803 |
| Katso myös |
|   Kraitit Wikispeciesissä   Kraitit Commonsissa
 |
| Infobox OKNimi-testi OK |

**Kraitit** (*Bungarus*) on myrkkytarhakäärmeiden heimoon kuuluva käärmesuku, johon kuuluu 15 lajia. Kraitit elävät Etelä- ja Kaakkois-Aasiassa.

## Ulkonäkö ja koko

Monella kraittilajilla on silmäänpistävä varoitusväritys. Varoitusvärejä on erilaisia, sinisiä tai mustia ja valkoisen poikkijuovaisia ja kelta-mustaraitaisia. Kraitit ovat noin 1–1,5 metriä pitkiä, vaikka kaksimetrisiäkin yksilöitä on tavattu.

## Myrkky

Kaikki kraitit ovat myrkyllisiä, mutta kaikki lajit eivät ole ihmiselle vaarallisia. Kuten myrkkykäärmeet yleensäkin, ne eivät juuri koskaan ole aggressiivisia ja purevat ihmistä vain puolustautuakseen. Joidenkin lajien myrkky on kuitenkin hyvin voimakasta ja sisältää muun muassa alfa-bungarotoksiinia. Myrkyllisin laji on tavallinen kraitti (*Bungarus fasciatus*), ja sen varoitusväri on kaikista silmäänpistävin. Sen myrkky on niin vahvaa, että noin puolet pureman saaneista ihmisistä kuolee vastamyrkyn saamisesta huolimatta.

## Elintavat

Kraitit elävät maassa ja liikkuvat pääosin öisin. Ne saalistavat lähinnä muita käärmeitä, mutta myös sammakoita, liskoja ja pieniä nisäkkäitä.

## Lajit

Sukuun kuuluu 15 lajia:

* *Bungarus andamanensis*
* *Bungarus bungaroides*
* Intiankraitti (*Bungarus caeruleus*)
* *Bungarus candidus*
* *Bungarus ceylonicus*
* Kraitti (*Bungarus fasciatus*)
* *Bungarus flaviceps*
* *Bungarus lividus*
* *Bungarus magnimaculatus*
* *Bungarus multicinctus*
* *Bungarus niger*
* *Bungarus persicus*
* Sindinkraitti (*Bungarus sindanus*)
* *Bungarus slowinskii*
* *Bungarus walli*

## Lähteet

## Aiheesta muualla

* Laji.fi: *Bungarus*
* ITIS: *Bungarus* (englanniksi)
* UniProt: Taxonomy - *Bungarus* (englanniksi)
* Global Biodiversity Information Facility (GBIF): *Bungarus* (englanniksi)
* PheroBase: Semiochemicals of Genus *Bungarus* (englanniksi)
# Vapaat taidot

Filosofia ja vapaat taidot. Kuva Herrad Landsbergilaisen teoksen *Hortus deliciarum* käsikirjoituksesta vuodelta 1180.
**Vapaat taidot** tai **vapaat taiteet** (lat. *artes liberales*) käsittävät antiikin aikana ja sittemmin yleensä koulutuksen historiassa ja erityisesti keskiaikaisissa yliopistoissa opetetut tärkeimmät oppiaineet. Yleensä puhuttiin seitsemästä vapaasta taidosta. Ne jaettiin kahteen ryhmään, *trivium* ja *quadrivium*. *Triviumiin* kuuluivat kielioppi, retoriikka ja dialektiikka (tai logiikka). *Quadrivium* koostui aritmetiikan, geometrian, tähtitieteen ja musiikin teorian opinnoista. Nämä taidot muodostivat keskiaikaisen yliopiston opintojen rungon.

Yleisemmin vapaat taidot merkitsevät yleissivistyksen ydintä, niitä oppiaineita, jotka on tarkoitettu tarjoamaan paremminkin yleistiedollisia ja älyllisiä kuin ammatillisia kykyjä. Yhteiskunnan kehityksen myötä vapaisiin taitoihin kuuluvien oppiaineiden joukko on muuttunut.

Nimitys *vapaa* tarkoitti alun perin vapaille miehille sopivaa, toisin sanoen antiikin ajan tasavaltaisen yhteiskunnan eliitille hyväksi katsottua, yleistä koulutusta. Eliitin ei tarvinnut tehdä varsinaista työtä, minkä takia esimerkiksi arkkitehtuuri ja lääketiede joutuivat pois sen piiristä, sillä ne edellyttivät enemmän ammatillista, suorastaan käsityöläismäistä työskentelyä. Tämän vuoksi vapaiden taiteiden opinnot sisälsivät läpi keskiajan lähinnä antiikin klassikkoja, ja niissä kartettiin johonkin tiettyyn ammattiin valmistavia opintoja. Myöhemmin vapaisiin taiteisiin alettiin lukea humanistisia aineita yleisemminkin.

Nykyään *vapaa* ymmärretään tässä yhteydessä monesti valistusajalla syntyneessä merkityksessä. Tällöin näiden taitojen ajateltiin vapauttavan mielen poistamalla ennakkoluulot ja epäoikeutetut oletukset. Yhdysvaltalaisissa yliopistoissa vastaava nimitys *liberal arts* tarkoittaa humanistisia ja yleissivistäviä tieteenaloja.

Dante yhdisti teoksissaan *Jumalainen näytelmä* ja *Il Convivio* seitsemän vapaata taitoa seitsemään tunnettuun astrologiseen planeettaan.

## Katso myös

* Paideia

## Lähteet

## Aiheesta muualla

* Kuvia tai muita tiedostoja aiheesta Vapaat taidot Wikimedia Commonsissa
# Mother India

| Mother India |
| --- |
| Bharat Mata |
|  |
| Ohjaaja | Mehboob Khan |
| Käsikirjoittaja | Mehboob Khan Wajahat Mirza S. Ali Raza |
| Tuottaja | Mehboob Khan |
| Säveltäjä | Naushad |
| Kuvaaja | Faredoon A. Irani |
| Leikkaaja | Shamsudin Kadri |
| Pääosat | Nargis Sunil Dutt Rajendra Kumar Raaj Kumar |
| Valmistustiedot |
| Valmistusmaa |  Intia |
| Tuotantoyhtiö | Mehboob Productions |
| Ensi-ilta | 25. lokakuuta 1957 |
| Kesto | 172 min |
| Alkuperäiskieli | hindi |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Mother India** (hindiksi मदर इण्डिया, *Madar Iṇḍiyā*) on Mehboob Khanin ohjaama ja tuottama intialainen draamaelokuva vuodelta 1957. Se on uudelleenfilmatisointi saman ohjaajan elokuvasta *Aurat* vuodelta 1940. *Mother India* oli Oscar-ehdokkaana parhaaksi vieraskieliseksi elokuvaksi. Se sijoittui kolmanneksi British Film Instituten 10 parhaan intialaisen elokuvan listalla.

Elokuva kertoo köyhästä intialaisesta sankariäidistä, joka kärsii kahden poikansa takia.

## Näyttelijät

|  |  |  |
| --- | --- | --- |
|  Nargis  | … |  Radha
  |
|  Sunil Dutt  | … |  Birju
  |
|  Rajendra Kumar  | … |  Ramu
  |
|  Raaj Kumar  | … |  Shamu (Radhan aviomies)
  |
|  Kanhaiyalal  | … |  Sukhilala
  |
|  Jilloo Maa  | … |
  |
|  Kumkum  | … |  Champa
  |
|  Sheela Naik  | … |  Kamla
  |
|  Mukri  | … |  Shambu
  |
|  Azra  | … |  Chandra
  |
|  Sajid Khan  | … |  Nuori Birju
  |
|  Master Surendra  | … |  nuori Ramu
  |

## Lähteet

## Aiheesta muualla

* *Mother India* Internet Movie Databasessa (englanniksi)
* *Mother India*  Elonet.
* *Mother India* AllMoviessa. (englanniksi)
# Mr. India

| Mr. India |
| --- |
|  |
| Ohjaaja | Shekhar Kapur |
| Käsikirjoittaja | Salim-Javed |
| Tuottaja | Boney Kapoor |
| Säveltäjä | Laxmikant-Pyarelal |
| Kuvaaja | Baba Azmi |
| Leikkaaja | Waman Bhonsle |
| Koreografi | Saroj Khan |
| Pääosat | Anil Kapoor Sridevi Amrish Puri |
| Valmistustiedot |
| Valmistusmaa | Intia |
| Tuotantoyhtiö | Narsimha Enterprises |
| Ensi-ilta | 25. toukokuuta 1987 |
| Kesto | 179 min |
| Alkuperäiskieli | hindi |
| Aiheesta muualla |
| IMDb  |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Mr. India** on vuonna 1987 ensi-iltansa saanut intialainen hindinkielinen supersankarielokuva, jonka ohjasi Shekhar Kapur. Pääosia näyttelivät Anil Kapoor, Sridevi ja Amrish Puri. Elokuva oli menestys ja on edelleen kulttiklassikko kotimaassaan.

## Juoni

Köyhä mutta suurisydäminen Arun Verma (Anil Kapoor) majoittaa orpolapsia taloonsa. Saatuaan kyvyn muuttua näkymättömäksi, hän alkaa taistella lasten ja koko Intian puolesta suuruudenhullua Mogamboa (Amrish Puri) vastaan.

## Näyttelijät

|  |  |  |
| --- | --- | --- |
|  Anil Kapoor  | … |  Arun Verma/Mr. India
  |
|  Sridevi  | … |  Seema Sahni
  |
|  Amrish Puri  | … |  Mogambo
  |
|  Satish Kaushik  | … |  Calender
  |
|  Annu Kapoor  | … |  Mr. Gaitonde
  |
|  Sharat Saxena  | … |  Daaga
  |
|  Ajit Vachani  | … |  Teja
  |
|  Ashok Kumar  | … |  Professori Sinha
  |
|  Anjan Srivastav  | … |  Baburam
  |
|  Bob Christo  | … |  Mr. Wolcott
  |
|  Harish Patel  | … |  Roopchand
  |
|  Aftab Shivdasani  | … |  Orpo
  |

## Soundtrack

Kaikki sanat Javed Akhtar, kaikki sävellykset Laxmikant-Pyarelal.

|  |
| --- |
| Nro | Nimi | Laulaja(t) | Kesto |  |
| 1. | ”Hawa Hawaii” | Kavita Krishnamurthy |  |
| 2. | ”Karte Hain Hum Pyaar Mr. India Se” | Kishore Kumar, Kavita Krishnamurthy |  |
| 3. | ”Kate Nahi Katate Ye Din Ye Raat” | Kishore Kumar, Alisha Chinai |  |
| 4. | ”Parody Song” | Anuradha Paudwal, Shabbir Kumar |  |
| 5. | ”Zindagi Ki Yahin” | Kishore Kumar |  |
| 6. | ”Zindagi Ki Yahin” (Sad) | Kishore Kumar |  |

## Lähteet

## Aiheesta muualla

* *Mr. India* Internet Movie Databasessa (englanniksi)
* *Mr. India* AllMoviessa. (englanniksi)
# Demo (musiikki)

**Demo** on musiikissa termi, joka voi tarkoittaa joko artistin tai yhtyeen näytettä esittämästään musiikista tai varhaista versiota, jolla esitetään kappaleen pääpiirteet tai keskeinen idea, jonka ympärille kappale rakentuu. Demon laatu voi vaihdella ammattimaisessa studiossa tehdystä nopeaan, saatavilla olevaan välineeseen tehtyyn tallenukseen idean saamiseksi talteen.

MusiikkinäytteetEvery Little Thing She Does Is MagicThe Police -yhtyeen kappaleen demoversio ja levytetty versio, ensin demo.Äänitiedostojen kuunteluohjeet

## Käyttötarkoitus

Demon tarkoitus voi olla oman musiikillisen tyylin esittely, jonka tarkoitus on antaa mahdollisimman hyvä kuva yhtyeestä tai artistista uran edistämiseksi. Demoja käytetään yhtyeissä sävellyksien esittelemiseen jäsenille, ja niiden avulla voi myös luonnostella kappaleita yhdessä ilman, että jokaisen täytyy kokoontua samaan harjoittelutilaan. Demot mahdollistavat kappaleiden opettelemisen ilman varsinaista nuotinlukutaitoa.

Lauluntekijöiden ja kustantajien heiltä tilaamat demot sisältävät usein vain vähän soittimia, yleensä vain akustista kitaraa tai pianoa sekä laulajan, joka voi olla säveltäjä itse tai demoja varten palkattu laulaja. Muun muassa Elton John hankki studiokokemusta uransa aikaisessa vaiheessa nauhoittamalla demoja muille artisteille. Tällainen sävellys on usein jo rakenteellisesti valmis, ja lopullisen tuloksen muodostaa sovitus sekä tuotanto. Esimerkiksi The Police -yhtyeen laulu "Every Little Thing She Does Is Magic" oli olemassa akustisella kitaralla ja bongorummuilla säestettynä vuodesta 1976.. Hittiversio julkaistiin yhtyeelle ominaiseen tyyliin soitettuna ja sovitettuna 1981.

Yhtyeiden sisäiset demot voivat sisältää vain riffin ja melodiapätkän sekä jonkinlaisen idean sanoituksesta, joita lähdetään kehittämään. Tunnettu esimerkki tällaisesta on The Rolling Stones -yhtyeen (I Can't Get No) Satisfaction. Demona voidaan myös pitää ensimmäisiä valmiin kappaleen läpisoittoja, joissa on raakaversio sanoituksesta melodiaa varten.
Hurriganes-yhtyeen Get On on esimerkki kappaleesta, jossa valmiin taustan päälle laulettu tekstin raakaversio julkaistiin sellaisenaan.

## Huomionarvoisia demoja

* Mayhem – *Pure Fucking Armageddon*
* Nirvana – *With the Lights Out*
* PJ Harvey – *4-Track Demos*
* The Beatles – *Anthology*
* Emperor – *Wrath of the Tyrant*
* Metallica – *No Life 'Till Leather*
* Christina Aguilera – *Just Be Free*
* Michael Jackson – *Starlight*

## Lähteet

* *Onnenpäivät. Suomen, Englannin ja USA:n suosituimmat levyt 1955–65*.  Tampere:  Fanzine, 1989.  ISBN 978-951-9-28725-6
* *Onnenpäivät 2. Suomen, Englannin ja USA:n suosituimmat singlet ja albumit 1966–69*.  Helsinki:  Tammi, 1995.  ISBN 978-951-3-10573-0
* Police Academy (Pangaea Records/Ark 21).
* The Police - Ghost In The Machine A&M Records AMLK 63730 1981

### Viitteet
# Kaukasidinen rotu

Amerikkalainen kartta vuodelta 1920 "Päärotujen jakautumisesta" maailmassa. "Valkoisen rodun" alueet on merkitty punaisella; tarkkuus on kuitenkin kiistanalainen.
Kaukasidejä
**Kaukasidinen rotu** on yksi tieteellisesti vanhentuneen ihmisten ulkonäköön tai fyysisiin ominaisuuksiin perustuvan biologisen rotuluokituksen roduista. Sillä viitattiin esimerkiksi Euroopan, Pohjois-Afrikan ja Lähi-idän väestöjen edustajiin sekä heidän muihin maanosiin muuttaneisiin jälkeläisiin. Myös Intian pohjoisten osavaltioiden väestö saatettiin lukea kaukasidisen rodun edustajiksi. Joskus vain eurooppalaiset tai heidän jälkeläisensä tai vaaleaihoiset luettiin kaukasideiksi.

Termejä *valkoinen rotu* tai valkoihoiset on käytetty suunnilleen samassa merkityksessä.

Kaukasidiseen rotuun kuuluvia ihmisia kutsuttiin *kaukasideiksi tai europideiksi*. Käsitettä "Caucasian" käytetään edelleen esimerkiksi Yhdysvaltojen väestölaskennassa.

## Katso myös

* Valkoiset (ihmiset)

## Lähteet
# Trolltunga

Trolltunga

|  |  |
| --- | --- |
| Tyyppi | kallio (d) |
| Sijainti |
Odda, Vestlandin lääni, Norja |
| Korkeus merenpinnasta | 1 110 m |

|  |  |
| --- | --- |
| Koordinaatit | 60° 07′ 59″ P, 6° 45′ 14″ I |

**Trolltunga** (suom. *peikonkieli*) on vuorenseinämästä ulkoneva kallionkieleke Skjeggedal-laakson yläpuolella, Oddan kunnassa, Norjassa. Kieleke on suosittu vaelluskohde ja paikallinen luonnonnähtävyys. Paikka sijaitsee Hardangerviddan kansallispuiston laidalla, ja lähellä on myös Ringedalsvatnet-järvi.

## Katso myös

* Kjerag
* Preikestolen

## Lähteet

## Aiheesta muualla

* Kuvia tai muita tiedostoja aiheesta Trolltunga Wikimedia Commonsissa